ИЗБОРНОМ И НАСТАВНО НАУЧНОМ ВЕЋУ

ФИЛОЗОФСКОГ ФАКУЛТЕТА

универзитета У БЕОГРАДУ

На седници НАСТАВНО-НАУЧНОГ ВЕЋА, одржаној 15. 11. 2018., изабрани смо у комисију за оцену кандидата Олге Жакић, ЗА ИЗБОР У ЗВАЊЕ ИСТРАЖИВАЧА ПРИПРАВНИКА за ужу научну област Историја ликовних уметности и архитектуре. На основу поднете документације, анализе радова и детаљног увида у досадашњи рад кандидаткиње, подносимо следећи

извештај

Олга Жакић је рођена 12. октобра 1984. у Београду, Србија.

Дипломске студије на Београдском Универзитету, Филозофски Факултет, Одељење за историју уметности, уписала је 2011, а завршила је 2015. са просечном оценом 9,33. Дипломирала је са темом  *Дарвинизам и борба за опстанак:Antropoides Франтишека Купке*код ментора доц. дрИгора Борозана, са оценом 10,00. Током основних студија на Београдском Универзитету, била је корисник студентске стипендије Министарства просвете, науке и технолошког развоја (2011-2015).Мастер студије (2015-2016) успешно је окончала на Одељењу за историју уметности, Филозофског факултета, Универзитет у Београду, са темом мастер рада *Уметност у служби дарвинизма у Француској током друге половине 19. века*, код ментора доц. др Игора Борозана, са просечном оценом 10,00. године 2017. уписала је докторске студије на Филозофском факултету у Београду, на Одељењу за историју уметности, код ментора доц. Игора Борозана. Докторске студије похађа редовно и са успехом.

Основна преокупација научно-истраживачког рада Олге Жакић је историја уметности у модерно доба са нагласцима на: методологији/методологијама разматрања и тумачења уметничкогдела класичне модерне, симболизма, сецесије и уметности у доба fin-de-siécla,анализи и деконструкцији уметничког дела у контексту односа са историјом науке, посебно акцентујући концепте симболизма и дарвинизма и њихових рефлексија у европској и националној уметности. У  периоду 2016-2018 објавила је више научних радова у научној периодици и учествовала на научним скуповима.

Аутор је монографије *Дарвинизам у француској уметности друге половине XIX век*, Задужбина Андрејевић: Београд 2017. У раду се анализирају уметничка дела блиска дарвинистичким структурама, и њихов однос са природним наукама у француској култури друге половине деветнаестог и почетком двадесетог века. Проучен је аспект утицаја теорија еволуције Чарлса Дарвина у ликовним уметностима и визуелној култури композитне француске сцене на прелазу векова. Истражила је ефекат дезинтеграције дуге традиције европских друштава која су почивала на хришћанским основама креационизма. На свеобухватан начин, методолошки конзистентан, и теоријски устројен је повезала разнолике културне, друштвене, идеолошке и економске детерминанте француског друштва, и то с намером да у датим оквирима смести кључна дела француског дарвинизма у класичним и модерним изразима. Теза да уметност и визуелна култура дарвинизма имају упориште у ширим научним сазнањима, антрополошким и археолошким открићима, условила су уметнички одговор неколицине знаменитих француских уметника: Фернанд Кормон, Ксенофон Илуан, Франтишек Купка, Леон Максим Февр... Коначно, у језгровитим и структурално утемељеним подпоглављима: пријем дарвинизма у Француској; концепт дарвинизма у уметности; представе праисторијског живота;борба заопстанак као показатељ духа времена; принцип полног одабирања,сублимирани су основни концепти дарвинизма - полно одабирање, борбе за опстанак и концепт атавизма (нова телесност).

У научним часописима категорије М51 са листе Министарства науке и технологије Републике Србије објавила је:

1. „Дарвинизам и борба за опстанак Antropoides Франтишека Купке “, у: *ЗборникНародногмузеја*, XX-2, Београд: Народнимузеј, 2016, 251-268. ([ISSN: 0352-2466](http://www.vbs.rs/scripts/cobiss?ukaz=DISP&id=1609417053461427&rec=-5042447&sid=1&fmt=11), COBISS.SR-ID 226674188).

У раду је с позиције упоредних методолошких позајмица историје уметности и историје науке анализирана слика *Antropoides* Франтишека Купке. На парадигматском примеру Купкине слике деконструисани су шири друштвени, филозофски и научни оквири времена у француској и европској култури крајем деветнаестог и почетком двадесетог века. Проучени су разнолики аспекти еволуционистичких теоријаЧарлса Дарвина у контекст у рашчитавања Купкиних дарвинистичких представа.Оне су дефинисале уметнички одговор модернизма на актуелна научна и филозофска стремљења. Кроз анализу концепата борбе полове и природног полног одабирања разматрање активан однос визуелних агената дарвинистички интониране уметности Франтишека Купке.

1. *Редоново сновиђење: „Главагнома“ из колекције Народног музеја у Београду*,у: Зборник Народногмузеја XXIII-2, Београд, 2018 ([у](http://www.vbs.rs/scripts/cobiss?ukaz=DISP&id=1609417053461427&rec=-5042447&sid=1&fmt=11)публикацији, COBISS.SR-ID 226685708)

У тексту је анализирана представа *Гнома* из колекције Народног музеја у Београду. Истражени су аспекти примене актуелних детерминистичких теорија на уобличавање Редоновог сомнабулног дела. У склопу проширеног деловања визуелне културе анализирана је песимистична нота уметниковог израза, схваћеног као одраз духа француског друштва током последњих деценија деветнаестог века. Морбидне биолошке структуре и песмистична нота детерминизма су условиле овај необични визуелни исказ, који је истумачен на основу примене савремених интердисциплинарних студија у којима се преламају литерарност, филозофија, наука и уметност. У склопу иконографске и стилске анализе утврђен је симболистички патос визуелног дела, смештеног у опште оквире европске културе симболизма с краја 19. века.

Учествовала је на међународним научним скуповима са којих су публикована саопштења:

1)  *Beauty and the Beasts: Darwinism and sexual selection in visual culture in the Case of Franz von Stuck’s „Fighting for a woman“*, DAKAM Conference Proceedings, Istanbul, 11-12. November, 2016 (ISBN: 978-605-9207-58-4)

2) *Еволутивнимонизам у Аустрији и Климтова „Медицина“*, Културно наслеђе и друштво: (не)равнотежа теорије и праксе у контексту одрживог развоја, екологије и здравља, Завод за заштиту споменика културе града Београда, 25. мај, Београд, 2018 (ISBN 978-86-89779-48-6)

Имајући у виду да Олга Жакић испуњава услове за избор у звање истраживача приправника, сходно Закону о научно-истраживачкој делатности Министарства просвете, науке и технолошког развоја, високо вреднујући њен досадашњи рад на докторским студијама, у научно-истраживачком раду и по оствареним резултатима као научно утемељен, узоран, и квалитетан, предлажемо Наставно научном и изборном већу избор у звање истраживач приправник.

Проф. др Лидија Мереник

Проф. др Јасмина Чубрило

Доц.  др Игор Борозан